*Likumprojekts*

**“**Grozījumi [Maksājumu pakalpojumu un elektroniskās naudas likumā](http://likumi.lv/ta/id/37426-kreditiestazu-likums)**”**

Izdarīt [Maksājumu pakalpojumu un elektroniskās naudas likumā](http://likumi.lv/ta/id/206634-maksajumu-pakalpojumu-un-elektroniskas-naudas-likums) (Latvijas Vēstnesis, 2010, 43.nr.; 2011, 52., 85.nr.; 2013, 128., 187.nr.; 2014, 92.nr.) šādus grozījumus:

1. Papildināt 11. panta pirmās daļas 10. punktu pēc vārda "saistības," ar vārdiem "par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgo personu,";
2. 20. pantā:

papildināt pirmo daļu pēc vārda "saistības," ar vārdiem "par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgo personu,";

papildināt pirmās daļas 2. punktu pēc vārda "gadu" ar vārdu "attiecīga".

1. Papildināt 21. panta pirmo daļu pēc vārda "saistības," ar vārdiem "par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgo personu,".
2. Papildināt pārejas noteikumus ar 16. punktu šādā redakcijā:

“16. Maksājumu pakalpojumu un elektroniskās naudas iestādes par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgo personu atbilstību šā likuma prasībām nodrošina sešu mēnešu laikā no grozījumu, kas paredz par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgajai personai izvirzīt tādas pašas prasības kā šā likuma 20. pantā minētajām personām, spēkā stāšanās dienas.”

Finanšu ministre D. Reizniece-Ozola

01.03.2016. 9:35

192

I.Repše

67095490, inta.repse@fm.gov.lv